钦定古今图书集成/明伦汇编/闺媛典/第095卷 > 皇清一 > 毛文煜妻宋氏〈母妹附〉
## 钦定古今图书集成/明伦汇编/闺媛典/第095卷 > 皇清一 > 毛文煜妻宋氏〈母妹附〉

按《怀庆府志》：“宋氏，毛文煜妻。顺治元年，流贼破城，氏方归宁，携其妹随母避空室中。贼至，欲逼之，氏大骂，持其妹，妹亦大骂。贼怒胁其母，母亦大骂。众贼欲掳以入营，母子三人互相抱持，且哭且骂，衣裙皆绝，终不从。贼益怒，乱砍之而去。明日，毛寻至死所，见三尸坐地，犹紧抱不离。”